google/wiki40b huggingface dataset:
Victory Boogie-Woogie

Victory Boogie-Woogie je posledná maľba holandského abstraktného maliara Pieta Mondriana.
V roku 1944 ju nechal nedokončenú, od roku 1998 je v kolekcii Gemeentemuseum Den HaagGemeentemuseum v Haagu, ktoré ju kúpilo za zhruba 37 miliónov eur.
Vyšný Skálnik

Dejiny

Obec bola osídlená Keltmi už praveku, čo dokazujú nálezy kováčskych vyhní v obci. Pôvodní obyvatelia sa zaoberali poľnohospodárstvom a stavali si domy z pieskovca, ktorého je v okolí nadostač. Po reformácií obyvatelia prijali augsburské vyznanie. V sedemdesiatych rokoch bola v katastrálnom území obce vybudovaná vodná nádrž.

Súčasnosť

Obec sa stáva turistickým cieľom, najmä v súvislosti s chatovou oblasťou a vodnou nádržou, ktorá je miestom rybárov a v zime klziskom. V katastrálnom území obce je prameň Vyvieračka, ktorý je napojený na vodovod a z ktorého čerpá vodu pivovar.
Richard Scheibner

Richard Scheibner (* 1880, Trenčín – † ?) bol nemecký architekt pôsobiaci prevažne v Berlíne. Narodil sa na Slovensku, v Trenčíne.

Práce

Berlínskymi realizáciami architekta R. Scheibnera sú Marmorhaus /Berlin-Charlottenburg, Kurfürstendamm 236, projektované spolu s Hugóm Pálom: 1912 – 1913/ a Policajná stanica /Berlin-Charlottenburg, Flatowallee 22, projektované:1930 – 1931/. V roku 1913 sa úspešne zúčastnil súťaže na budovu nemeckého veľvyslanectva vo Washingtone /jeden z troch odmenených návrhov/.
Do svojho rodného mesta navrhol centrálnu stavbu synagógy /Trenčín, Štúrovo námestie 127, projektované spolu s Hugóm Pálom 1911 – 1912/. V polovici dvadsiatych rokov 20. storočia vytvoril projekt adaptácie pôvodnej klasicistickej budovy Obecného úradu pre potreby okresného súdu v Piešťanoch /Štefánikova 119/.
R. Scheibner je autorom publikácie Das Städtische Burgerhaus Niedersachsens /vydavateľstvo Kuhtmann, Drážďany 1910, 159 strán, 131 obrázkov/
FKD Drnovice

1. FK Drnovice

1. FK Drnovice bol český futbalový klub z juhomoravskej obce Drnovice, ktorý v rokoch 1993 – 2002 a 2004/05 hral 1. ligu, kvôli finančným problémom však zostúpil do 2. ligy a následne celkom skrachoval.
Champtonnay

Poloha

Obec má rozlohu 5,24 km². Najvyšší bod je položený 259 m n. m. a najnižší bod 212 m n. m.

Obyvateľstvo

Počet obyvateľov obce je 87 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
High dynamic range imaging

High Dynamic Range Imaging (skratka HDRI) je technológia používaná v počítačovej grafike, ktorá umožňuje v reprezentácii obrázka ukladať nielen jeho farebné spektrum, ale aj luminiscenciu, čiže jas. HDRI využíva vysoké dynamické rozlíšenie (High dynamic range - HDR) na rozdiel od nízkeho alebo štandardného rozlíšenia. Dva hlavné typy HDRI sú počítačovo vykresľované obrázky, ktoré sú výsledkom zlúčenia viacerých fotografií s nízkym alebo štandardným dynamickým rozsahom. Druhou možnosťou ako získať získať HDR je pomocou špeciálnych snímačov obrazu, ako je napríklad oversampled binary image sensor.

Dynamický rozsah

Dynamický rozsah scény (záberu), z angl. dynamic range, je pomer medzi jej najjasnejším a najtmavším miestom. Dynamický rozsah obrázka je pomer jeho najvyššej a najnižšej tónovej hodnoty. Pre zobrazovacie zariadenie (monitor) je to pomer najnižšej a najvyššej intenzity emitovanej zariadením. V prípade fotoaparátu je to pomer nasýtenia k šumu.
Bežný monitor používa na zobrazenie veľmi nepraktický RGB model, v ktorom je každý pixel reprezentovaný 24 bitmi, ôsmimi na každý kanál (červený, zelený a modrý). Dynamický rozsah takéhoto klasického RGB obrázka je teda pomer medzi najtmavším zobraziteľným pixelom a najsvetlejším, čiže 2⁸ = 256:1. V prírode je bežné pozorovať scénu, ktorá ma dynamický rozsah 100 000:1. 
Problém nastáva už pri zachytení takejto scény fotoaparátom. Fotograf sa musí rozhodnúť, či zachytí svetlejšiu časť (v tom prípade budú tmavšie časti scény na fotografii čierne, podexponované), alebo tmavšiu časť (v tom prípade budú svetlejšie časti scény na fotografii biele, preexponované) Dynamický rozsah čiernobieleho filmu je približne 600:1, farebný film má dynamický rozsah oveľa menší.

História

História začína pokusmi zachytiť scénu na papier, či už maliarom, alebo fotografom. Ako bolo spomenuté, ten sa musí rozhodnúť, čomu zo scény dá prednosť. Je viacero techník ako toho docieliť. Napríklad použitím rôznych filtrov alebo vyhotovením viacerých snímok s rôznou expozíciou a ich spojením do jedného (to je tiež jedna z techník získania HDRI).
Za zakladateľa HDRImagingu sa považuje Gregory Ward Larson. Dnes pracuje ako nezávislý konzultant v Kalifornii v Spojených Štátoch. Študoval na univerzitách v Berkeley a San Franciscu. Bol výskumníkom v Lawrence Berkeley National Laboratory, pracoval v Silicon Graphics, Inc., a inde. Publikoval množstvo kníh o HDRI, jedna z posledných bola: Reinhard, Erik, G. Ward, S. Pattanaik, P. Debevec, High Dynamic Range Imaging: Acquisition, Display, and Image-Based Lighting, Morgan Kaufmann Publishers, San Francisco, 2005.
Použitie HDRI v počítačovej grafike bolo spopularizované prácou Paul-a Debevec-a, toho času pracujúcom na University of Southern California. Rovnako ako Ward Larson, aj Debevec študoval na Berkeley. Zaujímal sa aj o fotogrametriu, čo je vlastne získanie 3D-obrazu (modelu) z 2D fotografií zachycujúcich objekt z rôznych uhlov. Debevec vyrobil zariadenia umožňujúce komplexné zachytenie jasu scény. Publikoval množstvo materiálov o HDRI, väčšinou spolu s Ward Larsonom.
Veronika Bodnáriková

Životopis

V roku 1973-1976 chodila na Stredné odborné učilište obchodné v Banskej Bystrici a v roku 1985-1988 študovala PSS-prevádzku spoločného stravovania v Banskej Bystrici. Pracovala v hoteli Lux v Banskej Bystrici ako prevádzkárka, od roku 1996 pracuje na Konzervatóriu J.L. Bellu v Banskej Bystrici ako vedúca školskej výdajne. Od piatich rokov navštevovala folklórny súbor Mladosť v Pohorelej. Po príchode do Banskej Bystrici 22 rokov pôsobila vo folklórnom súbore Urpín. Spievala s ľudovou hudbou Ondreja Mrázika, ktorá spolupracovala s Rozhlasovým štúdiom v Banskej Bystrici, s Brnianskym orchestrom ľudových nástrojov a s Orchestrom ľudových nástrojov Bratislava. Pod hlavičkou Slovkoncertu účinkovala v dychovej hudbe Banskobystrická dvanástka.
Spolupracovala s posádkovou hudbou a jej zložkou Bystrická kapela. V súčasnosti príležitostne spolupracuje s ľudovou hudbou Borievka a účinkuje v malej skupine pod názvom Salašníci.
Darnets

Poloha

Obec má rozlohu 25,42 km². Najvyšší bod je položený 663 m n. m. a najnižší bod 471 m n. m.

Obyvateľstvo

Počet obyvateľov obce je 345 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
HC Dynamo Pardubice

História

Organizovaný hokej bol v Pardubiciach založený v roku 1925 keď vznikol hokejový klub v LTC Pardubice. Po postupe do najvyššej súťaže v roku 1950 Pardubice nikdy nezostúpili. Prvá ligová medaila prišla v roku 1960. V Česko-slovenskej hokejovej lige získal klub celkovo 10 medailí z toho 3 zlaté (1973, 1987, 1989). K tomu pridal aj 7 medailí z Českej extraligy s tromi titulmi (2005, 2010, 2012).
Internetová strana

Pozadie

V septembri 2013 Dotcom oznámil, že chce založiť vlastnú stranu. Dotcom však nie je občanom Nového Zélandu a preto nemôže byť volený, no môže stranu financovať.

História strany

15. januára 2014 Dotcom oznámil názov a logo strany. Dotcom ju pôvodne chcel predstaviť 20. januára (2 roky po razii v jeho dome a 1 deň pred jeho 40. narodeninami) vo Vector Arena. Akciu nakoniec zrušil kvôli obavám z porušenia volebného zákona.
Spočiatku bol dočasný generálny tajomník Alastair Thompson, ale 24. januára sa funkcie ujal Vikram Kumar.
Pre vstup do novozélandského parlamentu musí strana získať 5% hlasov. Dotcom oznámil, že ak by v prieskumoch verejnej mienky nezískala 5% pred začatím volieb, tak nebude kandidovať v parlamentných voľbách a podporí inú stranu s podobným programom.
Strana bola oficiálne spustená 27. marca 2014. Jedná sa o prvú politickú stranu, ktorá umožňuje členstvo elektronicky. Záujemcovia o vstup môžu podpísať prihlášku pomocou myši alebo dotykovej obrazovky namiesto klasického spôsobu.
Strana plánuje minúť 2 000 000 NZD.
Suárez (rieka)

Suárez (špa. Río Suárez) je rieka v Kolumbii, ktorá preteká departmentmi Boyacá a Santander. Kľukatí sa na svahoch východných Kordiller – v kolumbijskej časti Ánd a vlieva sa do rieky Sogamoso, jedného z najdôležitejších prítokov rieky Magdalena.

Povodie

Rieka Suárez pramení v jazere Fúquene na hranici departmentov Boyacá a Cundinamarca. Spočiatku tečie smerom na sever a preteká cez department Boyacá, neskôr sa stáča a pokračuje cez južnú časť Santanderu. Táto oblasť je charakteristická príkrymi svahmi, cez ktoré rieka preteká a na krátkych perejovitých úsekoch naberá veľmi prudký tok.
Celková dĺžka rieky je 172 km a rozloha povodia zaberá 98 230 km², z čoho 34 825,6 km² sa rozprestiera na území departmentu Santander, kde zabezpečuje dostatok vlahy úrodným nížinám, na ktorých sa pestuje cukrová trstina a guayaba (Psidium).
Rieka Fonce prechádza cez mesto San Gil, za ktorým sa vlieva do rieky Suárez a neskôr ústi do rieky Sogamoso (sútok riek Suárez a Chicamocha). Najvyššie položené miesto, ktorým Suárez prechádza, sa nachádza vo výške 3 700 m a najnižšie miesto je vo výške 700 m.

Každoročné podujatia

V oblasti horského okresu Barbosa obklopujú rieku kamenisté a piesočnaté pláže, ktoré vytvárajú prírodnú scenériu pre každoročné podujatie Riečneho festivalu (Festival del Río), ktoré sa koná v prvých januárových dňoch. Pri príležitosti tohto festivalu prebieha národná súťaž krásy Miss Tanga Latina. Práve cez túto rieku priviezli Nemci imigrantov do departmentu Santander a na sever Boyacá, kde si stavali svoje domy na brehoch rieky, alebo sa usídľovali v okresoch Zapatoca a Betulia.
Anna Habsburská (1601 – 1666)

Pôvod

Narodila sa ako najstaršia dcéra španielskeho kráľa Filipa III. zo španielskej vetvy Habsburgovcov a Margaréty Habsburskej.

Život

V roku 1615 sa vydala za francúzskeho kráľa Ľudovíta XIII. Sobáš bol výsledkom prošpanielskej politiky vtedajšej regentky Márie Medicejskej. Ľudovítova sestra Alžbeta Bourbónska sa vydala za Anninho brata, budúceho kráľa Filipa IV. Ich dcéra Mária Terézia Habsburská sa vydala za Anninho syna Ľudovíta.
Anna Rakúska niekoľkokrát potratila, dediča trónu sa manželskému páru podarilo splodiť až 23 rokov po svadbe. Po smrti Ľudovíta XIII v roku 1643 sa stala regentkou a vládla za v tom čase ešte maloletého Ľudovíta. Na riadenie monarchie mala dohliadať Rada ustanovená závetom Ľudovíta XIII. Anna Rakúska sa proti závetu postavila a žiadala, aby bol zrušený a jej regentstvo vyhlásené za bezpodmienečné. Parlament jej nakoniec vyhovel (v domnení, že túto moc využije na zníženie vplyvu pozostalých po kardinálovi Riecheliuem) a vyhlásil, že reštrikcie uvalené na regentku porušujú principy a jednotu monarchie. Anna Rakúska tak získala právo menovať vlastnú Radu.
Francúzi o nej hovorili „kráľovná je tak dobrá“, bola však údajne – napriek svojmu miernemu vzhľadu – náchylná k výbuchom hnevu.
Všetkých prekvapila, keď si za svojho prvého ministra zvolila Richelieuovho chránenca Giulia Mazariniho, prezývaného Mazarin. Dopisy medzi Annou Rakúskou a Mazarinom nasvedčujú, že pravdepodobne bol medzi nimi hlbší vzťah: Mazarin sa stal v krátkom čase jej pravou rukou a získal veľký politický vplyv.
Anna Rakúska po dosiahnutí plnoletosti odovzdala vládu svojmu synovi Ľudovítovi XIV. Zomrela v Louvre za prítomnosti rodiny i celého dvora.
Krnov

Dejiny

Prvá zmienka o meste pochádza z roku 1240. Mestské práva mesto získalo v roku 1253. Po rozdelení Sliezska v roku 1742 sa Krnov stal pohraničným mestom. Najväčší rozvoj Krnova nastal na konci 19. storočia a na začiatku 20. storočia, keď v meste vyrástlo mnoho textilných tovární, celý kraj prosperoval. V 30. rokoch 20. storočia sa sudetonemecké obyvateľstvo, ktoré tu prevažovalo, prihlásilo k nemeckej tretej ríši. V roku 1945 bolo mesto bombardované Červenou armádou, oslobodené bolo 6. mája 1945 a po vojne boli nemeckí obyvatelia vyhnaní. Namiesto nich sem prichádzalo obyvateľstvo z rôznych kútov Česko-Slovenska, v 50. rokoch sa tu usadilo veľa Grékov, ktorí sem utiekli pred občianskou vojnou.
Indický oceán

Dejiny

Najstaršie známe civilizácie sa rozvinuli v povodí riek Níl, Eufrat, Tigris a Indus v juhovýchodnej Ázii, blízko Indického oceánu. V časoch egyptskej 1. dynastie (cca. 3000 pred Kr.) podnikli námorníci obchodnú cestu do Puntu, ležiacom v dnešnom Somálsku. Vrátili sa späť naložené zlatom a myrhou.
Indický oceán je oveľa pokojnejší a teda skôr prístupnejší lodnej doprave ako Atlantický  či Tichý oceán. Silné monzúny tiež umožňovali lodiam v sezóne ľahko preplávať na západ, potom počkať niekoľko mesiacov a vrátiť sa späť. To umožnilo dostať sa ľuďom z Indonézie cez oceán a usadiť sa na Madagaskare.
V druhom alebo prvom storočí pred Kr. sa Eudoxus z Kyzikosu stal prvým známym Grékom brázdiacim Indický oceán. Objavenie priamej trasy z Arábie do Indie sa pripisuje Hippalusovi, zhruba v tom istom čase. Počas prvého a druhého storočia  po Kr. sa rozvinul intenzívny obchod medzi Egyptom a starovekými kráľovstvami Tamilu v južnej Indii - Cheras, Cholas a Pandyas. Tak ako predtým obyvatelia Indonézie, západní moreplavci využili monzúnové vetry, aby preklenuli oceán. Neznámy autor Periplusu Eritrejského mora opisuje túto cestu pozdĺž pobrežia Afriky a Indie, spolu prístavmi a prepravovaným tovarom  (okolo 70 po Kr.).
V roku 1497 Vasco da Gama oboplával Mys Dobrej nádeje a doplával až do Indie. Európske lode, vystrojené delami, rýchlo ovládli obchod. Portugalci sa prví pokúsili získať dominantné postavenie založením pevností v dôležitých bodoch a prístavoch. Taký malý národ však nebol schopný dosiahnuť ciele takého nákladného projektu a boli v polovici 17. storočia postupne nahradení inými európskymi mocnosťami. Získať kontrolu nad obchodom sa pokúšala Nizozemská východoindická spoločnosť (1602-1798). Obchodné spoločnosti založila aj Británia a Francúzsko. Časom Británia získavala prevahu a do roku 1815 priestor ovládla.
Otvorenie Suezského prieplavu v roku 1869 obnovilo záujem Európy o Východ, no žiadny národ už nadvládu nad obchodom nezískal. Od 2. svetovej vojny sa Spojené kráľovstvo z oblasti stiahlo, čiastočne ho nahradili India, Sovietsky zväz a Spojené štáty.
26. decembra 2004 boli krajiny priliehajúce k Indickému oceánu zasiahnuté vlnami tsunami spôsobenými zemetrasením v Indickom oceáne. Vlny pripravili vyše 226 000 ľudí o život a ďalšiemu viac ako miliónu zobrali strechu nad hlavou.
Bormes-les-Mimosas

Poloha

Obec má rozlohu 97,32 km². Najvyšší bod je položený 642 m n. m. a najnižší bod 0 m n. m.

Obyvateľstvo

Počet obyvateľov obce je 7 548 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Petrohradská rada pracujúcich a armádnych poslancov

Petrohradská rada pracujúcich a armádnych poslancov (po rusky: Петроградский совет рабочих и солдатских депутатов, Петроградский совет, Петросовет) skrátene tiež Petrohradský soviet bola rada založená v Petrohrade 13. marca 1917, ktorá zastrešovala záujmy robotníckej triedy, no jej začiatky fungovania sa datujú do obdobia prvej ruskej revolúcie v roku 1905. Oficiálnym periodikom Petrohradskej rady boli noviny Izvestija.
Na čele rady stáli traja predstavitelia politických smerov - menševik Nikolaj Čcheidze (predseda), Matvej Skobelev (podpredseda) a Alexandr Kerenskij.
Rozvojový pohár FINA vo vodnom póle

Rozvojový pohár FINA vo vodnom póle je medzinárodné podujatie národných družstiev vo vodnom póle, ktoré organizuje Medzinárodná plavecká federácia (FINA). Slúži na rozvoj vodného póla vo svete a zúčastňujú sa ho družstvá rozvojových vodnopólových krajín. Tímy sa turnaja zúčastňujú na pozvanie FINA. Jeho história siaha do roku 2007, kedy sa v Kuvajte konalo prvé podujatie. Prebieha s 2-ročnou periodicitou a zatiaľ iba v mužskej kategórii. Najúspešnejšímí družstvami sú Irán a Saudská Arábia, ktoré ako jediné získali 3 medaily.
Entrecasteaux

Poloha

Obec má rozlohu 32,11 km². Najvyšší bod je položený 354 m n. m. a najnižší bod 97 m n. m.

Obyvateľstvo

Počet obyvateľov obce je 1 041 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Koloman Kemenczky

Životopis

Profesor chémie a prírodopisu v Banskej Bystrici (po 1883). Autor učebníc, rozprávok, fejtónov.
Ústredné veľmoci

Ústredné veľmoci (iné názvy: Ústredné mocnosti, Centrálne mocnosti) je označenie pre Nemecko a jeho hlavných spojencov počas prvej svetovej vojny. Patrí sem Nemecko, Rakúsko-Uhorsko a Turecko (niekedy sa k tejto trojici pridáva aj Bulharsko, ktoré sa na ich stranu pridalo v roku 1915, potom je názov zoskupenia aj Štvorspolok). Základ ústredných veľmocí tvoril Trojspolok, ktorý vznikol v rokoch 1879 – 1883 ako spolok Nemecka, Rakúsko-Uhorska, Talianska a Rumunska.
Druhú stranu v prvej svetovej vojne tvorili Spojené kráľovstvo, Francúzsko, Taliansko, Rusko a Spojené štáty, nazývali sa aj Dohoda alebo Spojenci.
Gradient (matematika)

Gradient (priamy preklad z angličtiny: sklon, spád) je zovšeobecnenie sklonu (strmosti) funkcie pre viacero premenných. Je to vektor prvých derivácií podľa jednotlivých premenných skalárnej funkcie resp. (presnejšie) zovšeobecnenie takéhoto vektora pre prípady, kde je namiesto skalárnej funkcie tenzor vyššieho rádu (Napríklad ak je namiesto skalárnej funkcie vektorová funkcia, t.j. tenzor prvého rádu, je gradient príslušná Jacobiho matica). 
Smer gradientu je smerom najväčšej zmeny danej funkcie.

Matematický opis pre gradient aplikovaný na skalárnu funkciu s premennými priestorové súradnice

Aplikáciou gradientu na skalárne pole dostaneme vektorové pole.

Názorné vysvetlenie

Začneme pojmom skalárne pole z úvodného odseku. To v skutočnosti neznamená nič iné než mať priradené číslo (skalár) každému bodu priestoru. Z bežného života si môžeme predstaviť miestnosť a meranie teploty v nej (pri okne je chladnejšie ako nad radiátorom). Skalárne pole  nám potom udáva teplotu v bode miestnosti so súradnicami . Úlohou gradientu je do každého bodu priestoru položiť vektor (šípku) ukazujúci, ktorým smerom teplota najviac rastie. No a priestor, ktorý má v každom bode vektor nazývame vektorové pole. Veľkosť vektora je určená veľkosťou rastu teploty v danom smere – čím rýchlejšie sa teplota mení, tým väčší je vektor. Môžeme teda zhrnúť, že aplikáciou gradientu na skalárne pole teda dostávame vektorové pole.
Podobne si môžeme namiesto trojrozmernej miestnosti predstaviť niečo jednoduchšie – dvojrozmernú plochu. Kopec potom vieme matematicky vyjadriť pomocou funkcie  vyjadrujúcej výšku kopca nad bodom so súradnicami . Gradient opäť ukazuje smer najprudšieho stúpania v danom bode kopca (je dobré si uvedomiť, že tento smer nemusí byť totožný so smerom k vrcholu kopca).
Landremont

Poloha

Obec má rozlohu 5,52 km². Najvyšší bod je položený 382 m n. m. a najnižší bod 205 m n. m.

Obyvateľstvo

Počet obyvateľov obce je 135 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dennis Seidenberg

Hokejová kariéra

Seidenberg začal profesionálnu hokejovú kariéru v družstve Adler Mannheim v nemeckej DEL. Odohral tam tri sezóny a vyše 100 zápasov. V roku 2001 si ho v 6. kole, celkovo na 172. mieste draftu, vybral klub Philadelphia Flyers, v ktorého drese zároveň debutoval v NHL. Seidenberg strávil ale väčšinu sezón vo farmárskom klube Philadelphia Phantoms v AHL. V januári 2006 ho vymenili do Phoenix Coyotes. Vo Phoenixe dostal príležitosť v prvom tíme, odohral tam dovedna 66 zápasov. 8. januára 2007 ho vymenili do tímu obhajcu Stanley Cupu Carolina Hurricanes. Seidenberg tam odohral hral 3 sezóny a 14. september 2009 podpísal jednoročnú zmluvu s Florida Panthers, na 2,25 milióna dolárov. 6. jún 2010 podpísal 4-ročnú zmluvu s Boston Bruins, s ktorým sa v sezóne 2010/2011 ako druhý nemecký hráč v histórii, po Uwem Kruppovi, stal držiteľom Stanley Cupu.

Reprezentácia

Seidenberg reprezentoval Nemecko na Majstrovstvách sveta v roku 2001 a 2002 aj na ZOH 2002, 2006 a 2010.
Snowdonia

Snowdonia (wal. Eryri) je národný park v severnej časti Walesu v blízkosti mesta Conwy. Jeho rozloha je 2 170 km² a bol vyhlásený v roku 1951. Pozostáva z viacerých menších pohorí – od západu Moel Hebog, Mynydd Mawr, Nantlle Ridge, masív Snowdon, Glyderau a Carneddau. Najvyšší vrch, Snowdon, ktorého vrchol dosahuje výšku 1 085 m n. m., je zároveň najvyšším vrchom Walesu a je aj vyšší ako najvyšší vrch Anglicka Scaffel Pike (977 m n. m.). Takmer k jeho vrcholu sa dá pohodlne dostať úzkorozchodnou železnicou.
Rovnako ako väčšina rozlohy Britských ostrovov, národný park sa vyznačuje takmer nulovým zalesnením. V nižších polohách rastú menšie dreviny, vo vyšších traviny, machy a lišajníky, najvyššie vrcholy sú často pokryté len kamením. Na území národného parku, ktorý je tretím najnavštevovanejším parkom v celom Spojenom kráľovstve, žije cez 26 000 ľudí, z ktorých 62 % hovorí walesky.
Komlósky obvod

Komlósky obvod (maď. Komlói kistérség) je bývalá administratívna jednotka v Maďarsku v Baranskej župe. Jeho sídlom bolo mesto Komló. Obvody boli zavedené v roku 1994 a zanikli v roku 2014, kedy ich nahradili okresy.
SS-23 Spider

Rakety SS-23 (označenie NATO), kódové označenie Spider (pavúk), nahradili v 80-tych rokoch strely typu Scud (dosah 300 km), známe z prvej vojny v zálive. Originálny názov je 9K714 Oka.

História

Rakety SS-23 sú umiestnené na mobilnom odpaľovacom zariadení, ktoré sa môže presúvať rýchlosťou až 60 km/h. Pôvodne boli určené na ničenie väčších bojových uskupení v prípade vojny v strednej Európe.

ZSSR

Vyradené zmluvou o odzbrojovaní.

Východné Nemecko

Vyradené v 90. rokoch.

Česko

Vyradené v 90. rokoch.

Slovensko

Armáda SR získala šesť rakiet s príslušenstvom, ako dedičstvo po čs. armáde. Rakety boli vo výzbroji 5. raketového pluku v Martine. Po počiatočnom zdržanlivom postoji vlády SR a diplomatickom tlaku USA sa podpísalo memorandom, podľa ktorého sa systém SS-23 mal zničiť na náklady USA. Išlo o sumu 16 miliónov korún. Rakety sa rozobrali v oprávarenských podnikoch v Trenčíne a v Novákoch. Slovenská armáda takto stratila svoju jedinú útočnú zbraň s dosahom na celú strednú Európu. Stroje boli demontované v roku 2000.

Rumunsko

Vyradené v roku 2001.

Bulharsko

Vyradené v roku 2002.
Synagóga vo Veselí nad Moravou

Synagóga vo Veselí nad Moravou je bývalá židovská modlitebňa, ktorá stojí v starej časti mesta Veselí nad Moravou v ulici Rybníček č.p. 62. Bola postavená okolo roku 1840 na mieste staršej modlitebne. Synagóga je od 18. januára 1993 chránená ako kultúrna pamiatka Českej republiky. Po vojne slúžila ako skladisko, načo bola v rokoch 1991–1993 prebudovaná na modlitebňu Cirkvi adventistov siedmeho dňa. K tomuto účelu slúži dodnes.
Veselská židovská komunita prestala existovať podľa zákona z roku 1890. Do nemeckej okúpacie Čiech, Moravy a Sliezska sa o cintorín starala židovská obec v Uherskom Ostrohu.